kardosdrur/scandi-wiki huggingface dataset:
Gandhi (film)

Gandhi er en biografisk film fra 1982 instrueret af Richard Attenborough, der er baseret på Mahatma Gandhis liv. Filmen følger hans kamp for frigørelsen af Indien.

Ca. 300.000 statister deltog i begravelsesscenerne, heraf blev 94.560 betalt et beskedent beløb, og resten var frivillige.

Medvirkende 
 Ben Kingsley - Mahatma Gandhi
 Rohini Hattangadi - Kasturba Gandhi
 Candice Bergen - Margaret Bourke-White
 Martin Sheen - Vince Walker
 Roshan Seth - Jawaharlal Nehru

Modtagelse 
Gandhi blev i 1983 nomineret til 11 Oscars og endte med at vinde 8 af dem:

 Bedste film gik til Richard Attenborough
 Bedste instruktør gik til Richard Attenborough
 Bedste mandlige hovedrolle gik til Ben Kingsley
 Bedste scenografi gik til Stuart Craig, Robert W. Laing og Michael Seirton
 Bedste fotografering Billy Williams og Ronnie Taylor
 Bedste klipning gik til John Bloom
 Bedste originale manuskript gik til John Briley
 Bedste kostumer gik til John Mollo og Bhanu Athaiya

Noter

Eksterne henvisninger 
 

Britiske film fra 1982
Film instrueret af Richard Attenborough
Film fra Storbritannien
Film fra Indien
Biografiske film
Oscar for bedste film
50 eurocent

50 eurocent-mønterne er fremstillet af en sammensætning kaldet nordisk guld. De har en diameter på 24,25 mm, en tykkelse på 2,38 mm og en vægt på 7,8 g. Deres rand er groft riflet.

Fællessiden

Nuværende nationale sider 
For øjeblikket (2008), udsteder 18 lande euromønter.

Forhenværende nationale sider 

Det var ikke meningen at de nationale sider skulle udskiftes før år 2008, ved mindre Monarken oa. som var portrætteret blev udskiftet. Hvilket allerede er sket 2 gange: Pga. Johannes Paul II døde blev der præget en møntserie der repræsenterede den ledige pavestol, hvorefter der blev præget endnu en møntserie da den nye pave blev fundet. Den anden gang var da Monacos fyrste døde, hvilket medførte en ændret møntserie.

Mønter før tilføjelse 
Ifølge en ny lov skal alle eurolandene skrive deres navn eller forkortelsen af deres navn på alle deres euromønters nationale side. Men landene bestemmer selv, hvornår de vil tilføje denne ændring. Finland var første land til at gøre dette med tilføjelsen af (FI). Her vises billeder af mønterne før denne ændring.

Fremtidige nationale sider 
Den forudsete optagelse i eurosamarbejdet har fået Estland, Letland, Litauen og Slovakiet til at lave foreløbige udkast til hvordan deres euromønter skal se ud. Det skal bemærkes at designene kan ændre sig inden mønterne bliver præget.

Eksterne henvisninger 

 Den Europæiske Centralbank: 50 cent 

Euromønter
Dronningeskolen

Dronningeskolen er en roman fra 2004 af den danske forfatter Maria Helleberg, som en efterfølger på romanen Kærlighedsbarn fra 2002.

Handling 
Den handler om prinsesse Louise Augustas datter, Caroline Amalie, der vokser op med sin fars store kærlighed og sin mors kritiserende øjne. Romanen fortæller om, hvordan Caroline Amalie hele tiden er trist over sine forældres pludselige had til hinanden, og hun vil derfor væk hjemmefra, da hendes far pludselig dør, gifter hun sig efter sin mors ønske med sin 10 år ældre, fraskilte gudfader prins Christian Frederik, den senere Christian 8., som er kendt for at være skørtejæger. 

Caroline Amalie er opsat på at gøre sit ægteskab lykkeligt i forhold til sine forældres og på at føde tronen en arving, men hendes eneste graviditet ender i en uønsket abort.

Romaner fra Danmark
University of London

University of London er et kollegieuniversitet i London, England. Det er et af verdens største universiteter med over 135.000 studenter, det vil sige omkring 5 % af alle studenter i Storbritannien. Der er også flere britiske universiteter, som nu er selvstændige, men som tidligere var en del af University of London.

Universitetet blev grundlagt i 1836. Det bestod da kun af to kollegier, University College London (UCL) og King's College London (KCL), men der er nu over 15. Blandt de mest kendte er London School of Economics (LSE), University College London (UCL), King's College London (KCL), Queen Mary og Royal Holloway (RHUL). Blandt universiteterne, som startede som kollegier under University of London, finder man University of Southampton, som blev selvstændigt i 1952 og Imperial College London, som forlod University of London i 2007.

Noter 

London
 
Etableret i 1836
Uddannelse i London
Krumping

Krumping er en streetdans som kommer fra Los Angeles i USA. Krump består af mange elektriske bevægelser.

Links 
Krump Dans Community 

Danse
Hiphop
Dans i USA
Dziecinów (ved Otwock)

Dziecinów er en landsby i Polen i Województwo Mazowieckie. Byen ligger ved floden Wisła.

Se også 
 Dziecinów

Landsbyer i Polen
Finn Jensen

Finn Jensen kan være flere personer:

 Finn Jensen (musiker) (1953-1987) – dansk musiker, bl.a. medlem af Bifrost
 Finn Jensen (bokser) – tidligere dansk sværvægtsbokser, aktive i 1960'erne
 Finn M. Jensen (født 1952) – en dansk fodboldtræner
 Finn 'Beton' Jensen (født 1953) - dansk sejlertræner
 Finn Jensen (svømmer) (1914-1987) – dansk svømmer som deltog i OL 1936
SG

SG har flere betydninger:

 Gibson SG – Gibson SG, en elektrisk guitar
 Shooting guard – spillerposition i basketball
 .sg − topniveaudomænet for Singapore (se også: internetdomæne).
Rize (film)

Rize er en amerikansk dokumentarfilm fra 2005 af David LaChapelle. Filmen følger to street-dansekulturer i Los Angeles. Dansekulturene hedder Clowning og Krumping.

Eksterne henvisninger
 

Amerikanske film fra 2005
Dokumentarfilm fra USA
Jakob den Retfærdige

Jakob den Retfærdige eller Jakob (Jesu bror), "Herrens bror" (død ca 62) er ifølge  og   i Det Nye Testamente en af Jesu brødre:
"Er det ikke tømreren, Marias søn og bror til Jakob og Joses og Judas og Simon? Bor hans søstre ikke her hos os?" Og de blev forarget på ham. (Markus 6,3)

Efter apostlen Jakobs død blev en person ved navn Jakob en af lederne i urmenigheden i Jerusalem (Apostlenes Gerninger 15,13). I Galaterbrevet 1,19 nævner Paulus en person kaldet Jakob, Herrens bror, men Paulus bruger ofte ordet “bror” i overført betydning, og kirkefaderen Origenes mente da også, at Jakob blev regnet som Herrens bror på grund af hans dyd og doktrin. 

Jakobs autoritet, ikke mindst fordi han var bror af Jesus, gjorde at til og med apostlen Peter, der ellers blev kaldt "klippen", føjede sig og ikke længere spiste sammen med ikke-jøder, hvad der gjorde Paulus oprørt: "Men da Kefas kom til Antiokia, trådte jeg op imod ham ansigt til ansigt, for han havde dømt sig selv. Før der kom nogle fra Jakob, spiste han nemlig sammen med hedningerne; men da de kom, trak han sig tilbage og skilte sig ud af frygt for de omskårne. Og sammen med ham hyklede også de andre jøder, så selv Barnabas blev revet med af deres hykleri. Men da jeg så, at de ikke gik lige fremad efter evangeliets sandhed, sagde jeg til Kefas i alles påhør: Når du, der er jøde, lever som hedning og ikke som jøde, hvordan kan du så tvinge hedningerne til at leve som jøder?" (Galaterbrevet 2:11-4)

Det er ret accepteret, at Jakob har skrevet Jakobs brev. Problemet er bare, at han ikke selv omtaler broderskabet. Af Første Korintherbrev 15:7  fremgår det, at Jakob må have mødt Jesus efter opstandelsen. Den gang må det have været kendt, at han var bror af Jesus. Jakob bad for Israel, så hans knæ blev som en kamels knæ, hed det i et citat fra Eusebius, som levede på Konstantin den Stores tid på 300-tallet. 

Som en af meget få personer i Det Nye Testamente, omtales Jakob af en samtidig ikke-kristen forfatter: Flavius Josefus beskriver at han ca 62 e. Kr. blev dømt af ypperstepræsten Anan ben Anan (Ananus ben Ananus, Hannas ben Hannas) og derefter stenet. 

I forbindelse med Apostelmødet omkring år 50 sættes han i forbindelse med det kompromis, der blev en del af resultatet af mødet; det gælder de regler, hedninger skulle følge ved overgang til kristendom, nemlig at de skulle undgå kød fra offerdyr, utugt og blod for at være i en minimal overensstemmelse med de traditionelle jødiske renhedslove. (Se Jakobsklausulerne (Aposteldekretet)) 
Men om de hedninger, der er blevet troende, har vi udsendt en skrivelse med bestemmelse om, at de skal vogte sig for kød, der ofres til afguder, og for blod og for kød af kvalte dyr og for utugt. ()

Noter

Se også 
 Jakob den Ældre, død ca. 44
  Portal:Kristendom

Eksterne henvisninger 
 En side  med bibelcitater hvor Jakob omtales
 Liste over salige og helgener 
 Apostlene, en oversigt i tabelform 

Personer i Det Nye Testamente
Personer i oldkirken
Biskopper
Tjek fødselsår
Johanneskors

Johanneskors eller sankthanskors, ⌘, er et symbol der anvendes i flere sammenhænge.
Navnet har det fået fordi det symboliserede Johannes Døberens dag (Sankthans) i middelalderens kalendere.
Symbolet bruges i Norden som skiltning til turistattraktioner, og på Mac-computere bruges det som symbol for "kommando".

I Unicode findes tegnet som U+2318 med betegnelsen "Place of Interest Sign".

Historiske eksempler 
Symbolet findes på forskellige historiske objekter i Nordeuropa. Især kan nævnes en billedsten fra Hablingbo, Gotland fra omkring år 400–600.

Skiltning til danske turistattraktioner 
I Danmark bruges Johanneskorset på to typer skilte: Et brunt skilt til attraktioner der er permanente, betydningsfulde og af national interesse, og et blåt skilt til seværdigheder af almen interesse. Det brune skilt tildeles af Vejdirektoratet, mens det blå tildeles af de enkelte kommuner.

Referencer 

Symboler
Fjällbacka

Fjällbacka er en svensk by beliggende i Tanums kommune i Bohuslän, Västra Götalands län. Fjällbacka havde i 2005 812 indbyggere.

Midt i Fjällbacka ligger det 74 m høje Veddeberget (Vetteberget). Gennem bjerget går Kungsklyftan, tidligere kaldet Ramneklovan (Ravnekløften). Kløften fik sit navn efter at Oscar II i 1886 besøgte Fjällbacka.

Kendte bysbørn 
Forfatteren Camilla Läckberg er født i byen, og hendes romaner foregår i og omkring Fjällbacka.

Eksterne henvisninger 

 Sweden's 'murder' capital. Mail online 2018

Bohuslen
Byer i Tanums kommun
Friedrich Ebert

Friedrich Ebert (født 4. februar 1871 i Heidelberg, død 28. februar 1925 i Berlin) var en tysk politiker (SPD) og statsmand. 

Ebert støttede i 1914 deltagelsen i 1. verdenskrig, men da det blev klart i 1918 at krigen var tabt, blev han i oktober udnævnt i en ny regering, ledet af prins Max af Baden sammen med andre medlemmer af Sozialdemokratische Partei Deutschlands. Efter Novemberrevolutionen, gik prins Max af 9. november og overlod styret til Ebert. Selv om kejser Wilhelm havde erklæret at han abdicerede, ønskede Ebert at videreføre monarkiet med en anden regent. Samme dag erklærede imidlertid Philipp Scheidemann Tyskland som republik som følge af uro i Berlin og for at komme en deklaration om "Socialistisk republik" fra Karl Liebknecht i forkøbet samme dag. Proklamationen om republik blev afslutningen på det tyske monarki og en provisorisk socialistisk regering blev dannet under Eberts ledelse. 

Så efterfulgte den tidligere sadelmager prins Max af Baden og blev Tysklands første socialdemokratiske kansler og Preussens statsminister den 9. november 1918. Derefter var han Tysklands første rigspræsident fra 1919 frem til sin død i 1925.

Han blev efterfulgt som kansler af Philipp Scheidemann, som Preussens statsminister af Paul Hirsch og som præsident af Paul von Hindenburg.

Han er begravet i Heidelberg.

Eksterne henvisninger 

 http://www.dhm.de/lemo/html/biografien/EbertFriedrich/index.html 
 http://www.ebert-gedenkstaette.de/ 

Politikere fra Det Tyske Kejserrige
Politikere fra Weimarrepublikken
Kanslere fra Tyskland
Personer fra Heidelberg
Paul Hirsch

Paul Hirsch (17. november 1868 i Prenzlau, Uckermark – 1. august 1940 i Berlin) var en tysk politiker (SPD) som var ministerpræsident i Fristaten Preussen fra 1918 til 1920.

Paul Hirsch var medlem af SPD og blev i 1899 valgt som borgmester i den dengang selvstændige by Charlottenburg. Fra 1908 var han en af de første socialdemokratiske medlemmer af deputerkammeret (Preußisches Abgeordnetenhaus) i Preußischer Landtag, hvor han var leder af SPDs gruppe.

Under Den tyske revolution i 1918-19 blev Hirsch sammen med USPD-politikeren Heinrich Ströbel formand for den provisoriske regering (Arbejder- og soldaterråd) i den prøjsiske fristat, hvor han også var indenrigsminister. Den 4. januar 1919 afskedigede Hirsch politichefen, USPD-politikeren Emil Eichhorn, hvilket udløste Spartakistoprøret.

Hirsch frstrådte sin stilling efter Kappkuppet, men forblev medlem af den prøjsiske landdag indtil 1932. Han var fra april 1921 til november 1925 byrådsmedlem og vice-borgmester i Charlottenburg. Herefter blev han udnævnt til vice-borgmester i Dortmund. Nogle kilder angiver, at Hirsch blev tvunget til at fratræde i 1933 i begyndelsen af nazitiden på grund af hans jødiske oprindelse, men lokale kilder angiver, at han allerede havde opgivet sin position i 1932 af helbredsmæssige årsager. Antisemitiske angreb på ham kan også have spillet en rolle.

Paul Hirsch flyttede herefter tilbage til Berlin med sin familie og blev tilknyttet det jødiske samfund i Berlin, som han havde udtrådt af i 1918. Fra maj 1934 udbetalte den nationalsocialistiske stat ikke længere pensionsydelser. Hirschs to døtre emigrerede fra Tyskland i 1936 og 1939, men Hirsch og hans hustru forblev i Berlin, hvor de blev tvunget til at flytte til et hus, der kun var beboet af jøder. Paul Hirsch døde den 1. august 1940 af alderdom og underernæring. Han blev begravet på den jødiske kirkegård i Berlin-Weißensee . Hans kone, Lucie Hirsch (født Jacoby), begik selvmord et år senere for at undgå deportation til en koncentrationslejr.

Referencer

Kilder/Litteratur 

 
 Wilhelm Heinz Schröder: Sozialdemokratische Parlamentarier in den deutschen Reichs- und Landtagen 1867–1933. Biographien, Chronik und Wahldokumentation. Ein Handbuch. Düsseldorf, 1995. , S. 509.
 Hirsch, Paul. In: Lexikon deutsch-jüdischer Autoren. Band 11: Hein–Hirs. Hrsg. vom Archiv Bibliographia Judaica. Saur, München 2002, , S. 393–397.
 Renate Karnowsky: Paul Hirsch, ein preußischer Ministerpräsident aus Prenzlau. In: Prenzlau, Hauptstadt der Uckermark, 1234–1984, ein bürgerliches Lesebuch. Herausgeber: Heimatkreis Prenzlau, 1984, S. 301–321, online.
 Renate Karnowsky: Paul Hirsch. In: Biographien bedeutender Dortmunder, Menschen in, aus und für Dortmund. herausgegeben von Hans Bohrmann, Verlag des Historischen Vereins Dortmund, 1994, S. 41–43, online. 

Politikere fra Weimarrepublikken
Politikere fra Preussen
Politikere fra SPD
Ministerpræsidenter fra Preussen
Indenrigsministre fra Preussen
Voderup Klint

Voderup Klint er en 33 meter høj og ca et 3,5 km. lang klint på Ærø, som består af skredterrasser, der som kæmpemæssige trappetrin forbinder havet og den høje ø. 

Den 3½ km lange kyststrækning blev fredet i 1957, og i 1991 blev klinten yderligere klassificeret som et særligt landskabeligt/geologisk beskyttelsesområde.

Arealerne ejes af det offentlige for at sikre publikums adgang og for at dyrkningen af markerne, tilgodeser naturen mest mulig. Naturplejen består i kreaturgræsning i sommerhalvåret og ingen sprøjtning eller gødskning.

Geologi 
Geologien er helt speciel ved Voderup Klint. Terrassedannelsen skyldes udskridninger, der er forårsaget af klintens specielle opbygning af det blågrønne cryprinaler, som ses nederst i klinten ved stranden. Lerlaget er fyldt med snegle og muslingeskaller, som vidner om, at det er aflejret i et varmt hav for 115.000-130.000 år siden. Vand, der siver ned gennem jorden, bliver standset af lerlaget. Er der tilstrækkelig med vand bliver leret så fedtet, at laget virker som et glideplan for jordlagene ovenover. Et af de store skred i klinten skete i 1834. Det sidste skred skete i 1980'erne.

Flora og fauna 

Klinten vender mod syd og er et af de sydligste områder i Danmark og derfor varmere end gennemsnitlig i Danmark, hvilket giver stedet enestående muligheder for et rigt og varieret dyre-og planteliv. Den sjældne løbebille Stor guldløber blev i begyndelsen af maj 1996 observeret på Voderup Klint og har siden været en fast art i Danmark. Man regner med at Voderupbestanden er på ca. 250 biller.

Turisme 
Cykelrute nr. 91 går lige forbi Voderup Klint. Fynbus kører igennem Vindeballe, hvorfra der er godt en kilometer at gå. Der er WC og bænkeborde med panoramaudsigt ved P-pladsen, hvor der fører trapper ned til stranden, og det er muligt at gå langs med klinten både nede og oppe. 

Der kan fiskes langs klinterne ved Voderup. Der er varierende bundforhold med dybt vand tæt ind til kysten.

Eksterne henvisninger 
 Voderup Klint, kilde
 Artsliste over Voderup Klints planter og dyr
 Kort
 Voderup Klint (Skov- og Naturstyrelsen – folder)
 Voderup Klint – Ærø Byportalen.dk
 Voderup Klints historie

Ærø
Klinter i Danmark
Euronext

Euronext N.V. er en pan-europæisk børs med base i Paris og med underafdelinger i Belgien, Frankrig, Holland, Portugal og Storbritannien. Udover aktie- og derivat-markeder tilbyder Euronext-gruppen ligeledes clearing og informationsservice. pr. 31. januar 2006 havde markederne styret af Euronext en børsværdi på US$2.9 trillion, hvilket gjorde den til den 5. største børs i verden. Euronext fusionerede med NYSE Group for at skabe NYSE Euronext, den første globale børs.

Referencer

Eksterne henvisninger 

 Gennemgang af Euronext i Portugal 

NYSE Euronext
Frankrigs økonomi
Tipperne

Tipperne og Værneengene er en halvø i Vestjylland, beliggende ved sydenden af Ringkøbing Fjord (Ringkøbing-Skjern Kommune – Region Midtjylland). Området der er en vigtig rasteplads for trækfugle, er opstået ved sandaflejringer, og er kun nogle få hundrede år gammelt. Det har været i statens eje siden sidste halvdel af 1700-tallet , og i 1898 blev der indført bestemmelser om fredning af det rige fugleliv i området. I 1928 blev der oprettet et fuglereservat, og der blev ansat en opsynsmand.

Reservatet, der hører under Miljøministeriet og administreres af Skov- og Naturstyrelsen via Oxbøl Statsskovdistrikt, har et samlet areal er på ca. 2.200 ha, hvoraf de ca. 1.500 ha er lavvandede vandarealer omkring halvøen.
Tipperne indgår i en større fredning af Ringkøbing Fjord, der desuden er udpeget som et Ramsarområde, dvs. et internationalt vigtigt område for vandfugle i henhold til Ramsar-konventionen og EF's fuglebeskyttelsesdirektiv.

For at give fuglene fred er Tipperne er normalt lukket for publikums adgang. Der er dog undtagelser, som regel om formiddagen på søndage.

Mens Tipperne som naturområde er i offentligt eje, er Værnengene privatejet. De privatejede arealer på Værnengene har givet anledning til adskillige sager i Natur- og Miljøklagenævnet, da Danmarks Naturfredningsforening ikke har ment, at lodsejerne på Værnengene har overholdt de internationalt fredningsbestemmelser og taget de nødvendige hensyn til sjældne fugle på Værnengene som eksempelvis Stor Kobbersneppe, Brushane og Engryle.

Eksterne kilder og henvisninger 
 Naturstyrelsens side om Tipperne 
 Fugle og Natur's side om Tipperne
 Turistinformation om Tipperne og Værneenge 

Ramsarområder i Danmark
Fredede arealer i Danmark
Ringkøbing-Skjern Kommunes geografi
Margueritruten
Chari Jazz

Chari Jazz blev dannet i 1964 og var den første moderne musikgruppe i Tchad.

Musikgrupper fra Tchad
Fler Farver

Fler Farver er et dansk hiphop-kollektiv.

Medlemmer 
 Hr. Nielson
 Pmjacob
 Dambo
 Christian Fup
 Navlesdrengen

Historie 
Hr. Nielson, Pmjacob, Dambo, Fup og Navlesdrengen mødtes det odenseanske hiphopmiljø. Her skabte de i fællesskab kollektivet Fler Farver i det tidligere Fairplay Studio, for at forsøge at kickstarte Odenses hiphopundergrund. Kollektivet benyttede herefter både Fairplay Studio og deres eget radioprogram, RapRadiYo, som mødesteder for hiphop-kultur i Odense. 
Gruppen har spiller over 400 koncerter i Norden.
Medlemmerne startede og stod for RapRadiY i 4 år, som stadig eksisterer, i dag, med nye vært Askan Thomas Thygesen.

Gruppen er idag ikke aktiv,men er alle venner og kan lokkes af det rigtige tilbud.

Odense Assholes 
Christian Fup, Navle og Thomas Dambo havde i et stykke tid haft gang i et andet projekt ved navn Odense Assholes eller bare OA. Projektet gik ud på at lave hård hiphop med en ironisk undertone der handler om "kællinger, våben og stoffer", den grønne omstilling, rettigheder, fodboldkultur mm..  Dette er lavet som et modspil til den musikstil, som de laver med Fler Farver, hvor de laver glad og positiv musik om farver og gode tider. De har lavet 5 musikvideor til deres fem singler "Kampdruk", "OA Julefrokost", "Makker du sakker", "Bøsser Bløder Lyserødt" og "Kælling du kan ik køre bil".

Diskografi 
 EnElsk – Juelsgade modspil (2005)
 pmjacob – Deadline (2006)
 Dambo og Fup – 9 for en fifer (2006)
 Fler Farver – Bekender Kulør (2006)
 Dambo og Fup – 9.4.1.50.2 Bar' fordi (2008)
 Fler Farver – Happy Army (2008)
 Odense Assholes – Ik' For Sjov (14. aug 2009)
 Odense Assholes - Greatest hits (2011)

Eksterne henvisninger 

 Fler Farver 
 Fler Farver Myspace 

Hiphopgrupper fra Danmark
Daína Chaviano

Daína Chaviano (født 1960 i Havana) er en cubansk forfatter.

Daína Chaviano har en kandidatgrad i engelsk litteratur fra la Universidad de La Habana. Hun vandt sin første litterære pris, mens hun endnu var studerende, da den første cubanske science fiction-præmie blev stiftet. Forfatteren fik udgivet adskillige bøger inden for fantasy- og science fiction-genren, da hun stadig boede i Cuba. Hun er – for begge genres vedkommende – en af landets mest ansete skribenter og en af dem, der har solgt bedst i landets historie. Hun forlod Cuba i 1991 og har sidenhen gjort sig bemærket med en række romaner, hvor hun behandler historiske og nutidige emner, tilsat stærke mytologiske og fantastiske elementer. Hendes prosa er flydende og stilsikker, hvad enten hun skriver fantasy eller såkaldt traditionel litteratur.

Hendes litterære temaer omfatter mytologi, erotik, antikkens historie, sociologi, parapsykologi, politik og magi, og stilmæssigt er hendes prosa præget af poetiske og sensuelle billeder.

Blandt hendes værker udmærker romancyklusen «La Habana Oculta» sig, sammensat af Gata encerrada, Casa de juegos, El hombre, la hembra y el hambre og Havana, min elskede (Sohn 2011, med oversættelse af Sigrid Kjerulf).

Havana, min elskede er udgivet på 25 sprog og er den cubanske roman, der er blevet oversat til flest sprog nogensinde. I 2007 modtog dette værk Guldmedaljen i Florida Book Awards (der indstiller årets bedste bøger) i kategorien Bedste Bog på Spansk.

Daína Chaviano har boet i USA siden 1991.

Værker på dansk 
 2011: Havana, min elskede (Sohn, med oversættelse af Sigrid Kjerulf).

Eksterne henvisninger 
 Daína Chavianos hjemmeside  (på engelsk og spansk).

Skønlitterære forfattere fra Cuba
Fantasyforfattere
Personer fra Havana
British Library

British Library er det britiske nationalbibliotek. Med mellem 150 og 200 millioner genstande er det verdens største bibliotek. Det blev grundlagt som selvstændig institution i 1973 ved British Library Act 1972. Tidligere eksisterede det som en del af British Museum. En del af biblioteket består af The King's Library, som har 65.000 trykte værker og blev grundlagt i 1763.

Eksterne henvisninger 
 British Library hjemmeside

Nationalbiblioteker
Biblioteker i Storbritannien
Arkiver og arkivalier
Camden
Bygninger, konstruktioner og anlæg i London